fi fi fi sv fi fi fi fi sv fi fi fi fi de fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi da fi fi fi fi fi fi fi fi es es es tr en fi fi fi en fi fi fi fi fi fi en en fi fi sv fi fi en en en en en en en en en fa en en en en en en en en fi fi fi fi fi
Milloin ikääntyneen päihteiden käyttöön tai rahapelaamiseen täytyisi puuttua? - THL-blogi
Avaa haku Sulje haku Avaa valikko Sulje valikko
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Alkoholi, tupakka ja riippuvuudet, Ikääntyminen
Sosiaali- ja terveydenhuollon ja kohtaavan työn ammattilaisilla on tärkeä rooli päihde- ja rahapeliongelmien sekä tupakka- ja nikotiinituotteiden ja lääkkeiden väärinkäytön ennaltaehkäisyssä, ongelmien tunnistamisessa sekä tuen ja avun antamisessa.
Esimerkiksi Vanhuspalveluiden tila -tiedonkeruusta selviää, että vanhuspalveluiden asiakkaiden päihdeongelmaa arvioivat pääasiassa kotihoidon työntekijät ja omaiset. Puolet tutkituista toimintayksiköistä käyttää myös ulkopuolista asiantuntijaa apuna, ja rutiininomainen seulonta on harvinaisin keino, jota käyttää vain joka neljäs toimintayksikkö.
Päihde- ja rahapelihaittoja sekä muuta riskikäyttäytymistä voidaan ennaltaehkäistä puheeksiotolla, joka tarkoittaa ammattilaisen tekemää aloitetta ottaa puheeksi usein vaikeasti lähestyttävä ja ehkä myös piiloteltu ongelma. Päihteistä, tupakasta, rahapelaamisesta ja muista riippuvuuksista olisikin syytä keskustella säännöllisesti kaikissa sosiaali- ja terveyshuollon palveluissa ikääntyneiden ihmisten kanssa.
Ikääntymiseen liittyy usein merkittäviä elämän muutoksia, jotka voivat lisätä esimerkiksi päihde- ja rahapeliongelmien riskiä
Eläköityminen ja uusi arki erilaisine rutiineineen on monelle merkittävä elämänmuutos. Eläkkeelle jääminen voi aiheuttaa myös yksinäisyyttä, kun työelämän sosiaaliset verkostot jäävät taakse. Samalla se sosiaalinen verkosto, jossa päihde- tai rahapeliongelma voisi käydä ilmi, pienenee.
Ikääntyneiden ihmisten kohdalla piilevät päihde- ja riippuvuusongelmat voivat jäädä helposti myös muiden terveysongelmien ja sosiaalisten ongelmien varjoon: päihteidenkäyttö voi olla taustalla esimerkiksi muistiongelmissa ja ahdistusoireissa ja rahat voivat olla vähissä rahapeliongelman vuoksi.
Elämäntilanteen ja toimintakyvyn muutosten lisäksi vaikutusta on myös yhteiskunnan isommilla muutoksilla. Esimerkiksi rahapelaamisessa on tapahtunut merkittävä internetin ja digitalisaation tuoma muutos. Vanhemmat ikäpolvet saattavat edelleen mieltää rahapelaamisen vain hyväntekeväisyyden tukemiseksi. Rahapelit ovat kuitenkin nykypäivänä entistä laajemmin saatavilla myös verkossa, ne ovat yhä koukuttavampia ja kansainvälinen liiketoiminta niiden ympärillä keskittyy voitontavoitteluun.
Myös ikääntyneellä ihmisellä on oikeus elämäntapamuutokseen
Ikääntyneillä ihmisillä on oikeus hyvään terveyteen sekä kokemukseen turvallisesta ja merkityksellisestä elämästä ja osallisuudesta. Puheeksiotto on ajan antamista ikääntyneelle. Siinä ei vaadita muutosta esimerkiksi muun hoidon ja tuen saamisen edellytyksenä.
Sen sijaan puheeksiotolla herätellään ihmisen motivaatiota, tuodaan esiin mahdollisuuksia muutokseen sekä tuetaan ja kannustetaan ihmistä.
Kohtaamisella tuetaan myös ikääntyneen ihmisen mielen hyvinvointia ja samalla autetaan ikääntynyttä ihmistä huomioimaan oma potentiaalinsa ja mahdollisuudet vaikuttaa omaan ja myös yhteisön
Etenkin kotihoidossa olevien ihmisten hoivaan osallistuu myös suuri joukko omaishoitajia ja läheisiä, joiden tilanne saattaa olla hyvinkin kuormittunut. Siksi olisi tärkeää ottaa päihteet ja riippuvuudet puheeksi myös, kun omaishoitajan tai omaishoitajan tehtäviä tekevän läheisen tilannetta kartoitetaan.
Ennakkoluuloista ja esteistä aitoon keskusteluun
Puheeksiottoa saattaa estää erilaiset ennakkokäsitykset ja virheelliset luulot ikääntyneiden päihde- ja riippuvuusongelmista. Voidaan ajatella, että ikääntynyt ihminen ei enää kykene tarvittavaan elämäntapamuutokseen ja muistiongelmia kokevan kohdalla voidaan ajatella, ettei puheeksiotosta ole mainittavaa hyötyä, koska kognitiivinen kyky on jo liian heikko.
Tutkimuksissa on niin ikään todettu, että hoitohenkilökunta voi vältellä puheeksiottoa joskus myös siksi, että sen ajatellaan olevan jopa väärin. Taustalla voi olla ajatus siitä, että ikääntyneen ihmisen itsemääräämisoikeus ja ikävuosien tuoma kokemus painavat enemmän kuin ammattilaisen riskiarvio.
Ikääntyneellä ihmisellä on oikeus elämänlaatua ylläpitävään apuun ja tukeen myös siinä tapauksessa, ettei hän halua muutosta tai kykene muutokseen päihde- tai rahapeliongelman tai muun riippuvuuden osalta. Puheeksi ottamalla ammattilaisella on mahdollisuus tukea ikääntyneen ihmisen hyvää elämää.
Puheeksiotto on ajan antamista ikääntyneelle: Miten puhua ikääntyneen kanssa päihteiden käytöstä, tupakka- tai nikotiinituotteista ja rahapelaamisesta (Julkari)
Ikääntyneet ja mielen hyvinvointi. THL Tiedä ja toimi -kortti. (Julkari)
Factors influencing whether nurses talk to somatic patients about their alcohol consumption (Nordic Studies on Alcohol and Drugs)
Nina Karlsson kehittämispäällikkö Hyvinvoinnin ja terveyden edistäminen, THL
Teija Strand kehittämispäällikkö Hyvinvoinnin ja terveyden edistäminen, THL
Jaa somessa Jaa Facebookissa Jaa Twitterissä Jaa LinkedInissä Jaa WhatsAppissa
Sähköpostiosoitettasi ei julkaista. Pakolliset kentät on merkitty *
Tallenna nimeni, sähköpostiosoitteeni ja kotisivuni tähän selaimeen seuraavaa kommentointikertaa varten.
THL-blogissa asiantuntijamme ottavat kantaa ajankohtaisiin aiheisiin, tulkitsevat yhteiskunnallisten ilmiöiden merkityksiä sekä esittävät uusia näkemyksiä ja ratkaisuehdotuksia. THL:n kannan esittää laitoksen johto. Blogia ylläpitää THL:n viestintäyksikkö.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit palata asetuksiin myöhemmin Tietoa sivustosta -sivulla. Hallinnoi evästeasetuksiasi.
Evästeet auttavat meitä kehittämään verkkopalveluamme ja parantamaan sen sisältöjä ja saavutettavuutta. Osa evästeistä on välttämättömiä, jotta sivut toimivat oikein. Voit hyväksyä kaikki evästeet tai vain välttämättömät.
Osa evästeistä on välttämättömiä, jotta sivut toimisivat tarkoitetulla tavalla. Välttämättömiä evästeitä hyödynnetään esimerkiksi toiminnallisuuksissa, joissa käyttäjä tekee valintoja, kuten evästesuostumusasetukset. Välttämättömät evästeet tallentuvat selaimeesi automaattisesti, kun käytät verkkopalvelua, emmekä pyydä niiden käyttöön erikseen suostumustasi. Välttämättömät evästeet säilyvät selaimessasi enintään vuoden ajan.
This cookie is set by GDPR Cookie Consent plugin. The cookie is used to store the user consent for the cookies in the category "Analytics".
The cookie is set by GDPR cookie consent to record the user consent for the cookies in the category "Functional".
This cookie is set by GDPR Cookie Consent plugin. The cookies is used to store the user consent for the cookies in the category "Necessary".
This cookie is set by GDPR Cookie Consent plugin. The cookie is used to store the user consent for the cookies in the category "Other.
This cookie is set by GDPR Cookie Consent plugin. The cookie is used to store the user consent for the cookies in the category "Performance".
The cookie is set by the GDPR Cookie Consent plugin and is used to store whether or not user has consented to the use of cookies. It does not store any personal data.
Sivustolla on käytössä Google Analytics -ohjelmalla tehtävä sivuston kävijäseuranta. Google Analyticsin evästeiden tallentamia tietoja ovat esimerkiksi mitä kautta käyttäjät sivulle tulivat (hakukone, suora linkki tms.), millä sivuilla käyttäjät kävivät ja kuinka pitkään käyttäjät sivuilla olivat.